Pyrrhonismo

Le pyrrhonismo, o le skepticismo pyrrhonian, esseva un schola de skepticismo fundate per Enesidemo in le prime seculo a.C. e recordate per Sexto Empirico in le 3tie seculo. Illo ha le nomine de Pyrrhon, un skeptico qui viveva de circa 360 a.C. a circa 270 a.C., ben que le relation inter le philosophia del schola e le del figura historic es obscur. Le pyrrhonismo deveniva influential durante le nascentia del vision del mundo scientific in le passate pauc seculos.

"Nihil pote esser cognoscite, non mesmo isto". Le skepticos pyrrhonian rejecta le propositiones non evidente e remane in un stato de inquesta perpetue. Per exemplo, le pyrrhonianos poterea asserer que un manco de prova non pote constituer un refutation, e que un manco de credentia es vastemente differente de un stato de non-credentia active. Plus tosto que non creder in Deo, poteres psychic, etc., a base del manco de evidentia pro tal cosas, le pyrrhonianos recognosce que nos non pote esser certe que il non se monstrara nove evidentia in le futuro, e dunque illes intentionalmente remane tentative e continua lor inquesta. Le pyrrhonianos etiam questiona le cognoscentia acceptate, e vide le dogmatismo como un maladia del mente.

Le skepticismo pyrrhonian es similar al forma del skepticismo appellate Zeteticismo promovite per Marcello Truzzi.

Galeria

 Vide etiam 
 Pataphysica

 Ligamines externe 
 Stanford Encyclopedia of Philosophy: Pyrrho (in anglese)
 Internet Encyclopedia of Philosophy: Pyrrho (in anglese)

Categoria:Philosophia